חטיה בוניאטישווילי

חטיה בוניאטישווילי (בגאורגית: ხატია ბუნიათიშვილი; נולדה ב-21 ביוני 1987 בבתומי, גאורגיה) היא פסנתרנית גאורגית. בוניאטישווילי נולדה בשנת 1987 בגאורגיה. היא התחילה ללמוד לנגן בפסנתר אצל אמה בגיל שלוש. ההופעה הראשונה שלה הייתה בגיל 6, עם התזמורת הקאמרית של טביליסי. בגיל 10 היא החלה להופיע ברחבי העולם. היא המשיכה ללמוד פסנתר בווינה אצל אולג מייזנברג. בשנת 2006, בגיל 19, חטיה קיבלה פרס בתחרות הבינלאומית של טביליסי לפסנתרנים. בשנת 2008 זכתה חטיה בוניאטישווילי בפרס השלישי בתחרות הבינלאומית ה-12 לפסנתר על שם ארתור רובינשטיין. בוניאטישווילי הופיעה לראשונה בארצות הברית בקרנגי הול בשנת 2008. מאז היא הופיעה בכל רחבי העולם, וממשיכה להופיע גם כיום. חטיה ניגנה עם מגוון תזמורות ברחבי העולם שביניהן אפשר למנות את התזמורת הפילהרמונית הישראלית בניצוחו של זובין מהטה, התזמורת הפילהרמונית של לוס אנג'לס, התזמורת של פריז בניצוחו של פאבו ירווי, התזמורת הפילהרמונית של מינכן ועוד תזמורות רבות. בשנת 2010 חתמה על חוזה עם חברת המוזיקה "Sony Classical". ב-2011 התפרסם אלבום הבכורה שלה שכולל יצירות של ליסט. בשנת 2012, חטיה הוציאה את האלבום השני שלה - שופן, שכולל יצירות סולו לפסנתר מאת שופן, וכן את הקונצ'רטו לפסנתר מספר 2 בפה מינור מאת שופן - שהוקלט עם תזמורת פריז בניצוחו של פאבו ירווי. בשנת 2014 יצא האלבום השלישי שלה, "מולדת", שמכיל שלל יצירות של מלחינים קלאסיים ויצירות מהמולדת של חטיה, גאורגיה. האלבום הרביעי שלה, ששמו "קליידוסקופ", יצא לאור ב-5 בפברואר 2016. האלבום כולל את היצירות "תמונות בתערוכה" של מודסט מוסורגסקי, ויצירות של מוריס ראוול ושל איגור סטרווינסקי. האלבום החמישי - 'רחמנינוב' יצא לאור ב-10 במרץ 2017, והוא מכיל את הקונצ'רטי לפסנתר השני והשלישי של רחמנינוב. היצירות באלבום הוקלטו עם התזמורת הפילהרמונית של צ'כיה, בניצוחו של פאבו ירווי. בשנת 2015 חברה בוניאטישווילי ללהקת הרוק קולדפליי בהקלטת האלבום שלהם "A Head Full Of Dreams". חטיה זכתה פעמיים בפרס ECHO Klassik Award. 2011 – פרנץ ליסט (Sony Classical) 2012 – שופן (עם התזמורת של פריז בניצוחו של פאבו ירווי; Sony Classical) 2014 – מולדת (Sony Classical) 2016 – קליידוסקופ (Sony Classical) 2016 – ליסט ובטהובן (עם התזמורת הפילהרמונית הישראלית בניצוחו של זובין מהטה; Sony Classical) 2017 – רחמנינוב (עם התזמורת הפלהרמונית של צ'כיה, בניצוחו של פאבו ירווי; Sony Classical) 2019 - שוברט (Sony Classical) 2020 - מבוך (באנגלית Labyrinth; בהוצאת Sony Classical) זובין מהטה פאבו ירווי פרדריק שופן פרנץ ליסט סרגיי רחמנינוב התזמורת הפילהרמונית הישראלית מדיה וקבצים בנושא חטיה בוניאטישווילי בוויקישיתוף אתר האינטרנט הרשמי של חטיה בוניאטישווילי חטיה בוניאטישווילי, ברשת החברתית פייסבוק חטיה בוניאטישווילי, ברשת החברתית אקס (טוויטר) חטיה בוניאטישווילי, ברשת החברתית אינסטגרם חטיה בוניאטישווילי, במסד הנתונים הקולנועיים IMDb (באנגלית) חטיה בוניאטישווילי, באתר ספוטיפיי חטיה בוניאטישווילי, באתר AllMusic (באנגלית) חטיה בוניאטישווילי, באתר MusicBrainz (באנגלית) חטיה בוניאטישווילי, באתר Discogs (באנגלית) חטיה בוניאטישווילי, באתר Songkick (באנגלית) אתר התחרות הבינלאומית לפסנתרנים של טביליסי מרב יודילוביץ', אין מנצח בתחרות רובינשטיין, באתר ynet, 27 במרץ 2008 חטיה חותמת עם Sony Classical באתר Gramophone אלבום מיצירותיו של ליסט באתר הרשמי של חטיה בוניאטישווילי ביקורת על האלבום 'שופן' של חטיה בוניאטישווילי אלבום מיצירותיו של שופן באתר הרשמי של חטיה בוניאטישווילי אלבום שמשלב מספר יצירות של מלחינים קלאסיים - האתר הרשמי של חטיה בוניאטישווילי אלבום מיצירותיהם של מוסורגסקי, ראוול וסטרווינסקי - האתר הרשמי של חטיה בוניאטישווילי] Khatia Buniatishvili - Schubert Schubert | CD, www.sonyclassical.com Khatia Buniatishvili - Labyrinth Labyrinth | CD, www.sonyclassical.com